เรซิเดนต์อีวิล
เรสซิเดนต์อีวิล (English: Resident Evil) หรือ<b data-parsoid='{"dsr":[233,250,3,3]}'>ไบโอฮาซาร์ด Baiohazādo(バイオハザード) ในประเทศญี่ปุ่น เป็นแฟรนไชส์สื่อของบริษัทวิดีโอเกม แคปคอม สร้างโดย ชินจิ มิกามิเป็นชุดวิดีโอเกมเอาชีวิตรอดสยองขวัญ (survival horror) โดยเริ่มต้นจาก Resident Evil ใน พ.ศ. 2539 นับตั้งแต่นั้น ชุดเกมได้ขยายสาขาออกไปรวมถึงเกมแอ็กชันด้วย และขายได้ 50 ล้านหน่วย เมื่อวันที่ 30 มิถุนายน พ.ศ. 2555[1]
แฟรนไชส์ดังกล่าวได้ขยายไปถึงหนังสือการ์ตูนช่อง นิยายและการดัดแปลงเป็นนิยาย ละครเสียง ชุดภาพยนตร์ไลฟ์แอ็กชันและแอนิเมชัน ตลอดจนสินค้าอื่น ๆ ที่เกี่ยวข้อง[2]
เส้นเวลาตามปีที่ออกจำหน่าย 1996 — — Resident Evil 1997 — — Resident Evil: Director's Cut 1998 — — Resident Evil 2 1999 — — Resident Evil 3: Nemesis 2000 — — Resident Evil Survivor — Resident Evil Code: Veronica 2001 — — Resident Evil Gaiden — Resident Evil Survivor 2 Code: Veronica 2002 — — Resident Evil Remake — Resident Evil Zero 2003 — — Resident Evil: Dead Aim — Resident Evil Outbreak 2004 — — Resident Evil Outbreak File #2 2005 — — Resident Evil 4 2006 — — Resident Evil: Deadly Silence 2007 — — Resident Evil: The Umbrella Chronicles 2008 —2009 — — Resident Evil 5 — Resident Evil: The Darkside Chronicles 2010 —2011 — — Resident Evil: The Mercenaries 3D 2012 — — Resident Evil: Revelations — Resident Evil: Operation Raccoon City —Resident Evil 62013 —2014 —2015 — — Resident Evil: Revelations 2 2016 — — Resident Evil: Umbrella Corps 2017 —Resident Evil 7: Biohazard 2018 —2019 — —Resident Evil 2 (Remake)
เกมซีรีส์ Resident Evil เป็นเกมแนว ผจญภัย-สยองขวัญ ผลิตโดยบริษัท แคปคอม ซึ่งเป็นบริษัทผลิตเกมที่มีชื่อเสียงแห่งหนึ่งของญี่ปุ่น โดยโปรดิวเซอร์ของเกมคือ ชินจิ มิคามิ ได้รับแรงบันดาลใจมาจากเกมสยองขวัญในอดีตที่ชื่อ Sweet Home (ผลิตโดย แคปคอม เช่นเดียวกัน ลงบนเครื่อง แฟมิคอมในปี ค.ศ. 1989) บวกกับอิทธิพลของซอมบี้จากภาพยนตร์ซีรีส์ของ จอร์จ เอ โรเมโร จนกลายมาเป็นเกม Resident Evil และประสบความสำเร็จอย่างใหญ่หลวงจนมีการสร้างภาคต่อออกมาอีกมากมาย
ตัวเกม Resident Evil เกือบทุกภาคมักจะใช้มุมมองบุคคลที่สามนำเสนอผ่านมุมกล้องต่างๆที่มีอยู่ตลอดทั้งเกม ด้วยการบังคับแบบรถถังคือกดเดินหน้า-ถอยหลัง และหมุนซ้าย-ขวาเพื่อเปลี่ยนทิศทาง ภาพรวมการเล่นเกมนี้จะจับเอาตัวละครของผู้เล่นมาผจญภัยในสถานที่ปิดล้อมเช่นคฤหาสน์ สถานีตำรวจ ซึ่งผู้เล่นจะต้องหาทางเอาตัวรอดไปจากสถานที่นั้นให้ได้โดยการแก้ปริศนาต่างๆ รวมถึงการต่อสู้กับสัตว์ประหลาดที่มีอยู่ทั่วไปในเกม แนวการเล่นหลักๆของเกมซึ่งมีส่วนคล้ายกันทุกภาคก็คือ ผู้เล่นจะต้องทำการหา 'กุญแจ' มาเปิดล็อกห้องต่างๆในสถานที่นั้นๆ เพื่อตามหาไอเทมต่างๆ มาใช้ไขปริศนา เช่นการกดสวิตซ์ตามลำดับ การนำเหรียญตราไปใส่ในช่องที่ถูกต้อง ตัวเกมเพิ่มความน่าติดตามเข้าไปโดยให้ผู้เล่นได้ออกจากสถานที่ที่อยู่ในตอนแรกไปชั่วขณะหนึ่ง เพื่อไปสู่สถานที่ที่สอง และทำการหา 'กุญแจ' มาเปิดห้องในสถานที่แรกที่ยังไม่ได้สำรวจอีกครั้ง ก่อนจะพบไอเทมสำคัญที่จะเป็นกุญแจนำผู้เล่นไปยังสถานที่แห่งที่สามและสี่ และต่อๆไปจนจบเกม
บรรดาสัตว์ประหลาดในเกมก็เป็นอีกปัจจัยหนึ่งที่ทำให้ตัวเกมมีความน่าสนใจ ด้วยบรรยากาศของเกมเน้นไปที่ความลึกลับสยองขวัญ บรรดาศัตรูในเกมจึงหนีไม่พ้นเหล่าผีดิบต่างๆ ซึ่งเป็นจุดเด่นอีกอย่างหนึ่งของเกมซีรีส์นี้นั่นก็คือซอมบี้ ซอมบี้เป็นสัตว์ประหลาดที่เชื่องช้า แต่มีรูปลักษณ์และการเคลื่อนไหวที่ชวนให้ขนลุก อีกทั้งจุดที่พวกมันอยู่ในเกมก็มักจะเป็นจุดอับที่สร้างความตกใจให้กับผู้เล่น เมื่อผู้เล่นชินกับบรรดาซอมบี้ที่มีอยู่เกลื่อนกลาดในเกมช่วงแรกแล้ว ตัวเกมก็จะทำการเพิ่มสัตว์ประหลาดที่มีความน่ากลัวกว่าเดิมเข้าไปในช่วงกลางและช่วงท้ายของเกม เพื่อให้เกมมีความท้าทายมากขึ้น โดยผู้เล่นก็จะได้รับอาวุธที่มีประสิทธิภาพมากขึ้นเป็นลำดับเพื่อใช้ต่อกรกับสัตว์ประหลาดเหล่านี้
ในญี่ปุ่นตัวเกมใช้ชื่อว่า Biohazard ซึ่งถูกเปลี่ยนเป็น Resident Evil เมื่อออกวางจำหน่ายในฝั่งยุโรปและอเมริกา ด้วยเหตุผลทางการค้า ที่ได้รับการเปิดเผยโดย Chris Kramer หัวหน้าฝ่ายสื่อสารของ Capcom ว่า ในอเมริกามีชื่อวงดนตรี Biohazard ทำการจดทะเบียนเครื่องหมายการค้าไปแล้ว ทำให้ทางทีมงานต้องคิดหาชื่ออื่นมาลงแทน จึงเป็นที่มาของชื่อ Resident Evil โดยถูกคิดค้นโดยนักออกแบบใน Capcom Digital Studios หรือ บริษัทกลุ่มแรกที่พัฒนาขึ้นมาในอเมริกาของ Capcom
มีภาพยตร์ 6 เรื่องออกฉายภายใต้ชื่อ ผีชีวะ (Resident Evil) ซึ่งเนื้อเรื่องในภาพยนตร์ไม่เหมือนกับในเกม แต่รวมตัวละครในเกมไปด้วย ได้แก่ จิล วาเลนไทน์ แคลร์ เรดฟีลด์ เนเมซิส คริส เรดฟิลด์ คาร์ลอส โอลิเวราและอัลเบิร์ต เวสเกอร์ ทั้งหมดเขียนและกำกับโดย พอล ดับเบิลยู. เอส. แอนเดอร์สัน ตัวเอกหลักของชุดภาพยนตร์ คือ อลิซ ซึ่งเป็นตัวละครดั้งเดิมที่สร้างขึ้นเพื่อภาพยนตร์เหล่านี้ แม้จะได้รับการตอบรับในแง่ลบจากนักวิจารณ์ ชุดภาพยนตร์ไลฟ์แอ็กชันนี้ยังทำรายได้กว่า 600 ล้านดอลล่าร์สหรัฐทั่วโลก[3] จนถึงปัจจุบัน ภาพยนตร์ผีชีวะยังเป็นการดัดแปลงวิดีโอเกมเพียงเรื่องเดียวที่ทำรายได้เพิ่มขึ้นในแต่ละภาคที่ออกฉาย[4] ชุดภาพยนตร์ดังกล่าวยังทำสถิติ "การดัดแปลงวิดีโอเกมเป็นภาพยนตร์ไลฟ์แอ็กชันมากที่สุด" ในบันทึกสถิติโลกกินเนสส์ 2012 ฉบับเกมเมอร์ ซึ่งยังได้อธิบายว่าเป็น "ชุดภาพยนตร์อิงวิดีโอเกมที่ประสบความสำเร็จที่สุด"[5]
ผีชีวะ (Resident Evil) ออกฉาย พ.ศ. 2545 กำกับโดย พอล ดับเบิลยู. เอส. แอนเดอร์สัน ผีชีวะ 2 ฝ่าวิกฤตไวรัสสยองโลก (Resident Evil: Apocalypse) ออกฉาย พ.ศ. 2547 กำกับโดย อเล็กซานเดอร์ วิตต์ ผีชีวะ 3 สงครามสูญพันธุ์ไวรัส (Resident Evil: Extinction) ออกฉาย พ.ศ. 2550 กำกับโดย รัสเซลล์ มัลคาไฮ ผีชีวะ สงครามปลุกพันธุ์ไวรัสมฤตยู (Resident Evil: Degeneration") ออกฉาย พ.ศ. 2551 สร้างโดย Capcom และ Sony Pictures Entertainment (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์) ผีชีวะ 4 สงครามแตกพันธุ์ไวรัส (Resident Evil: Afterlife) ออกฉาย พ.ศ. 2553 กำกับโดย พอล ดับเบิลยู. เอส. แอนเดอร์สัน ผีชีวะ 5 สงครามไวรัสล้างนรก (Resident Evil: Retribution) ออกฉาย พ.ศ. 2555 กำกับโดย พอล ดับเบิลยู. เอส. แอนเดอร์สัน ผีชีวะ สงครามดับพันธุ์ไวรัส (Resident Evil: Damnation") ออกฉาย พ.ศ. 2555 สร้างโดย Capcom และ Sony Pictures Entertainment (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์) อวสานผีชีวะ (Resident Evil: The Final Chapter) ออกฉาย พ.ศ. 2560 กำกับโดย พอล ดับเบิลยู. เอส. แอนเดอร์สัน ผีชีวะ ล้างบางเชื้อคลั่ง หรือชื่อในการจัดจำหน่าย ผีชีวะ สงครามแค้นแพร่พันธุ์ไวรัส (Resident Evil: Vendetta") ออกฉาย พ.ศ. 2560 สร้างโดย Capcom และ Marza Animation Planet (เป็นหนังที่เป็นภาพกราฟิกทั้งเรื่อง คล้ายเกมส์Resident Evil แต่เป็นภาพยนตร์)
(in Japanese) (in English)